b"\n_START_ARTICLE_\nCan Quel (Riudaura)\n_START_SECTION_\nDescripci\xc3\xb3\n_START_PARAGRAPH_\n\xc3\x89s un conjunt situat a la part mitjana d'un vessant de pendent suau. La fa\xc3\xa7ana principal s'orienta cap a l'est, tot i que s'hi accedeix per la fa\xc3\xa7ana orientada cap al sud. El mas \xc3\xa9s de volumetria rectangular, tot i que t\xc3\xa9 uns volums disconformes destinats a porxos, adossats a la fa\xc3\xa7ana sud. El mas \xc3\xa9s amb baixos i planta pis, i t\xc3\xa9 la teulada de pendent moderat amb els vessants vers les fa\xc3\xa7anes laterals i amb r\xc3\xa0fecs de poca volada constru\xc3\xafts amb boquets i taulers de fusta. En el conjunt no s'identifica cap cabana. _NEWLINE_La fa\xc3\xa7ana principal tot i no ser sim\xc3\xa8trica mant\xc3\xa9 un cert ordre. En la composici\xc3\xb3 domina notablement el ple respecte el buit. Els murs s\xc3\xb3n de pedra sense tallar amb les cantoneres de pedra ben escairades. Els colors de l'edificaci\xc3\xb3 s\xc3\xb3n els propis de la pedra. Les obertures s\xc3\xb3n de proporcions allargades. A la casa hi ha una llinda amb la data 1780."